CELEX: 62011CN0649
Language: el
Date: 2011-12-19 00:00:00
Title: Υπόθεση C-649/11 P: Αναίρεση που άσκησε στις 19 Δεκεμβρίου 2011 η Cooperativa Vitivinícola Arousana, S. Coop. Galega κατά της αποφάσεως που εξέδωσε το Γενικό Δικαστήριο (τρίτο τμήμα) στις 5 Οκτωβρίου 2011 στην υπόθεση T-421/10, Cooperativa Vitivinícola Arousana, S. Coop. Galega κατά Γραφείου Εναρμόνισης στο πλαίσιο της Εσωτερικής Αγοράς (σήματα, σχέδια, υποδείγματα)

25.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 58/5
            
         Αναίρεση που άσκησε στις 19 Δεκεμβρίου 2011 η Cooperativa Vitivinícola Arousana, S. Coop. Galega κατά της αποφάσεως που εξέδωσε το Γενικό Δικαστήριο (τρίτο τμήμα) στις 5 Οκτωβρίου 2011 στην υπόθεση T-421/10, Cooperativa Vitivinícola Arousana, S. Coop. Galega κατά Γραφείου Εναρμόνισης στο πλαίσιο της Εσωτερικής Αγοράς (σήματα, σχέδια, υποδείγματα)
   (Υπόθεση C-649/11 P)
   2012/C 58/07
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Cooperativa Vitivinícola Arousana, S. Coop. Galega (εκπρόσωπος: I. Temiño Ceniceros, δικηγόρος)
   
      Αντίδικοι κατ’ αναίρεση: Γραφείο Εναρμόνισης στο πλαίσιο της Εσωτερικής Αγοράς (σήματα, σχέδια, υποδείγματα) και Maria Constantina Sotelo Ares
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να κρίνει την αίτηση αναιρέσεως παραδεκτή·
            
         
               —
            
            
               να αναιρέσει στο σύνολό της την απόφαση του Γενικού Δικαστηρίου της 5ης Οκτωβρίου 2011 στην υπόθεση T-421/10·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   
               1)
            
            
               Παραβίαση εκ μέρους του Γενικού Δικαστηρίου της υποχρεώσεως αιτιολογίας και συγκεκριμένα παράβαση του άρθρου 36 του Πρωτοκόλλου αριθ. 3 σχετικά με τον Οργανισμό του Δικαστηρίου της Ευρωπαϊκής Ένωσης σε συνδυασμό με το άρθρο 53 του ιδίου.
            
         
               2)
            
            
               Προσβολή των δικαιωμάτων άμυνας της Cooperativa Vitivinícola Arousana, S. Coop. Galega και του δικαιώματος σε δίκαιη δίκη και συγκεκριμένα παράβαση του άρθρου 6 της ευρωπαϊκής σύμβασης για την προστασία των δικαιωμάτων του ανθρώπου και των θεμελιωδών ελευθεριών.
            
         
               3)
            
            
               Παράβαση του άρθρου 8, παράγραφος 1, στοιχείο β', του κανονισμού 207/2009 (1) του Συμβουλίου, της 26ης Φεβρουαρίου 2009.
            
         
      (1)  Για το κοινοτικό σήμα (ΕΕ L 78, σ. 1).